
****

****

**M E G H Í V Ó**

**MAGYAR TUDOMÁNYOS AKADÉMIA**

**VESZPRÉMI TERÜLETI BIZOTTSÁG**

*Biológia Szakbizottságának Biotechnológiai Munkabizottsága* és a **FIATAL KUTATÓK AKADÉMIÁJA**

tisztelettel meghívja tagjait és minden érdeklődőt a

„Nők mentorálása a tudományos életpályán”

című közös rendezésben szervezésre kerülő, nyilvános kerekasztal beszélgetésére

időpontja: **2021. november 15. 14:00 óra**

helye: **Zoom on-line ülés:**

<https://us02web.zoom.us/j/82225252359?pwd=SnhOUzh3NG4xSUsrYzN3ZTdiYWFTQT09>

Meeting ID: 822 2525 2359

Passcode: VEAB2021

Levezető elnök: **Dr.** **Pál Magda**, ELKH ATK Mezőgazdasági intézete, tud. tanácsadó

VEAB Biológia Szakbizottság elnöke

**Meghívott előadók:**

* **Dr. Solymosi Katalin**, egyetemi adjunktus, ELTE TTK Biológiai Intézet, Növényszervezettani Tanszék

**a Fiatal Kutatók Akadémiája társelnöke**

* **Dr. Balázsi Katalin**, tudományos főmunkatárs, laboratóriumvezető, ELKH Energiatudományi Kutatóközpont, Műszaki Fizikai és Anyagtudományi Intézet, Vékonyréteg-Fizika Laboratórium

**a Nők a Tudományban Egyesület elnöke**

* **Dr. Vásárhelyi Orsolya,** a Warwick és a Corvinus egyetemek kutatója

**Az ülés témája:**

2000-ben Németországban alakult meg az első Fiatal Kutatói Akadémia (Junge Akademie néven). A hazai hasonló szervezet a Magyar Tudományos Akadémia támogatásával 2019-ben jött létre, és jelenleg 48 tagja van. A magyarországi Fiatal Kutatók Akadémiájának (FKA) a tudományos ismeretterjesztés, a hazai, illetve nemzetközi multi- és transzdiszciplináris kapcsolatépítés, és a tudományos kiválóság előmozdítása mellett kiemelt célja a fiatal kutatók érdekképviselete és mentorációja is. **Dr. Solymosi Katalin** előadásában az FKA tevékenységeit fogja ismertetni, különös tekintettel a női és kisgyermekes kutatók helyzetével és karrier kilátásaival kapcsolatos lehetőségekre és kihívásokra. A tudományos előremenetel fokmérője a tudományos teljesítmény, ennek objektív mérése azonban számos nehézségbe ütközik, és sok esetben hátrányosan érinti a nőket. Hosszabb gyermeknevelési célú távollét után a kutatónők általában nehezebben vagy lassabban tudnak önállósodni és sikeres vezető kutatóvá válni, és így a karrierjükben előrehaladni. Ugyanakkor a nők pályaelhagyásának megakadályozása céljából kiemelten fontos a kutatói életpálya minden szakaszán támogatni a tehetséges kutatónőket.

**Dr. Balázsi Katalin** a Nők a Tudományban Egyesület (NATE) elnökeként részletesen beszámol majd a NATE céljairól és programjairól. Ezek egyrészt arra irányulnak, hogy minél több gimnazista lányt vonzzanak a felsőoktatásba a matematika, természettudományos*,* műszaki és informatikai (röviden MTMI, angolul STEM) területek és pályák irányába, és ezeket a hallgatókat a tanulmányaik alatt is mentorálják. Egy másik kiemelkedően fontos kezdeményezésük a 2013-ban alapított Nők a Tudományban Kiválósági Díj, melyet évente két kiemelkedő teljesítményű, az MTMI területek valamelyikén aktív fiatal kutatónőnek ítélnek meg.

**Dr. Vásárhelyi Orsolya**, adattudós, témánkhoz szorosan kapcsolódva a következő kérdésekre ad választ előadásában: Mi olvasható ki a nagy adathalmazokból a nők és férfiak sikerképletére nézve? Csökkenti-e a női kvóta önmagában a diszkriminációt?

Szeretettel várunk minden érdeklődőt!

Dr. Solymosi Katalin Dr. Pál Magda

FKA társelnöke VEAB Biológiai Szakbizottság elnöke